Document ID: /roh_data/filtered/fineweb-2-filterrobots_roh.jsonl.gz/45362

La lescha federala da lavur perscriva ch'il patrun sto procurar che la sanadad dals lavurers na patescha betg. Er la Suva ha dà ora divers cussegls per interpresas da bajegiar. Sin damonda dad RTR han pliras interpresas explitgà lur mesiras encunter las chaliras. Tranter auter vegn:
- procurà per avunda aua da baiver e da sa frestgentar
- repartì resti da stad (chautschas curtas e t-shirts levs)
- fatg attent dad unscher en crema da sulegl e da far pausas
Tschertas interpresas pondereschan er da, sche pussaivel, cumenzar a lavurar pli baud e chalar ad uras la saira. Sch'i vess da vegnir anc pli chaud savessi er dar in u l'auter plazzal che vegn serrà - betg pervia da mal'aura mabain pervia da memia bun'aura.